Kventin Tarantino yana bir tarixiy kinoteatrni sotib oldi

Kventin Tarantino o‘zining New Beverly kinoteatriga qo‘shimcha ravishda yana bir tarixiy kinoteatrni — Los-Anjelesdagi Sanset bulvarida joylashgan Vista Theatre’ni sotib oldi, deb xabar beradi “Film.ru”. Rejissor ushbu kinoteatrni Rojdestvo bayramiga ochishga va’da bergan.

“Sanset bulvaridagi Vista Theatre’ni sotib oldim. Uni tez orada, Rojdestvoga ochamiz. Qaytaraman: faqat badiiy filmlar. Bu retrospektiv kinozal bo‘lmaydi. Biz prokatga chiqadigan yangi filmlarni namoyish etamiz. U New Beverly Cinema’ga o‘xshagan bo‘lmaydi. Uning o‘z muhiti bor. Vista esa tojdagi brilliantga aylanadi. Biz biroz eski filmlarni namoyish etamiz, ammo bu xuddi to‘rt kunlik unashtiruvga o‘xshagan bo‘ladi”, — deydi Tarantino.
Eslatib o‘tamiz, Kventin New Beverly kinoteatrini 2007-yilda sotib olgan edi. U yerda rejissorning shaxsiy kolleksiyadan o‘rin olgan plyonkadagi filmlar namoyish etiladi, shuningdek, ba’zida ularni tomoshabinlar bilan muhokama qiladi.
Vista Theatre esa birinchi bor o‘z eshiklarini 1923-yilning 9-oktabrida ochgan.
Avvalroq rejissor Kventin Tarantino muxlislaridan birining oyog‘i ust qismiga dastxat qo‘yib bergan edi.